14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 350 της 14/23 Μαΐου 1968 (ΦΕΚ Α΄ 115) Περί τροποποιήσεως των περί του Ταμείου Υγείας Δικηγόρων Επαρχιών κειμένων διατάξεων. Έχοντες υπ’ όψει: 1)Το άρθρ. 48 παρ. 2 του Νόμ. 4507/1966 «περί ρυθμίσεως θεμάτων τινών των δικηγόρων, των Συμβολαιογράφων, τροποποιήσεως του Κώδικος περί Ταμείου Νομικών και άλλων τινών διατάξεων» και 2) την υπ’ αριθ. 214/1968 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Παρατείνεται η υπό του άρθρ. 36 παρ. 4 του Νόμ. 4507/1966 ταχθείσα προθεσμία, μέχρι 30.9.1968 δια την άσκησιν του δικαιώματος εγγραφής: 1)Των ενεργώς ασκούντων την δικηγορίαν ως προς τα μέλη των οικογενειών τούτων, 2)των δικολάβων και Υποθηκοφυλάκων των υπηρετούντων εις περιφερείας, ων οι Δικηγορικοί Σύλλογοι υπάγονται εις το ΤΥΔΕ και 3)των συνταξιούχων Δικηγόρων, Δικολάβων, Υποθηκοφυλάκων και των ορφανικών οικογενειών των υπό την προϋπόθεσιν δια τούτους ότι α)προέρχονται εκ Συλλόγων και περιφερειών υπαγομένων εις το ΤΥΔΕ, β)δεν πάσχουσιν εξ ανιάτου νοσήματος και γ)αποδέχονται την παρά του Ταμείου Νομικών είσπραξιν του νομίμου εκ 4% ασφαλίστρου επί της ανεκαθαρίστου αυτών συντάξεως από 1.4.1966 καταβλητέου δια το από ταύτης και μέχρι 31.3.1968 χρονικόν διάστημα εις 48 ισοπόσους μηνιαίας δόσεις. Σελ. 402,10(γ) Τεύχος 1217 Σελ. 74 6.Δ.δ.14 Ταμεία Προνοίας Δικηγόρων 